CELEX: 32011D0854
Language: lv
Date: 2011-12-15 00:00:00
Title: 2011/854/ES: Komisijas Īstenošanas lēmums ( 2011. gada 15. decembris ), ar ko Rumānijai pagarina laikposmu, kurā izņēmuma kārtā ļauts iebilst pret reģenerācijai paredzētu konkrētu veidu atkritumu sūtījumiem uz Rumāniju saskaņā ar Eiropas Parlamenta un Padomes Regulu (EK) Nr. 1013/2006 par atkritumu sūtījumiem (izziņots ar dokumenta numuru C(2011) 9191)  Dokuments attiecas uz EEZ

20.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 336/74
            
         KOMISIJAS ĪSTENOŠANAS LĒMUMS
   (2011. gada 15. decembris),
   ar ko Rumānijai pagarina laikposmu, kurā izņēmuma kārtā ļauts iebilst pret reģenerācijai paredzētu konkrētu veidu atkritumu sūtījumiem uz Rumāniju saskaņā ar Eiropas Parlamenta un Padomes Regulu (EK) Nr. 1013/2006 par atkritumu sūtījumiem
   (izziņots ar dokumenta numuru C(2011) 9191)
   (Dokuments attiecas uz EEZ)
   (2011/854/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 14. jūnija Regulu (EK) Nr. 1013/2006 par atkritumu sūtījumiem (1) un jo īpaši tās 63. panta 5. punkta trešo un piekto daļu,
   tā kā:
   
               (1)
            
            
               Saskaņā ar Regulas (EK) Nr. 1013/2006 63. panta 5. punktu līdz 2011. gada 31. decembrim Rumānija drīkst iebilst pret reģenerācijai paredzētu noteiktu veidu atkritumu sūtījumiem uz Rumāniju.
            
         
               (2)
            
            
               Rumānija 2011. gada 1. jūnija vēstulē lūdza pagarināt minēto laikposmu līdz 2015. gada 31. decembrim.
            
         
               (3)
            
            
               Jānodrošina un jāsaglabā augsta vides aizsardzības pakāpe viscaur Savienībā, jo sevišķi gadījumos, kad saņēmējai valstij nav konkrētu atkritumu veidu reģenerācijas jaudas vai kad šīs jaudas ir nepietiekamas. Tāpēc Rumānijai jāsaglabā iespēja iebilst pret noteiktiem plānotiem sūtījumiem, ja nosūtīto atkritumu reģenerācija tās teritorijā ir nevēlama. Tādēļ Rumānijai piemērojamā izņēmuma termiņš attiecīgi būtu jāpagarina līdz 2015. gada 31. decembrim.
            
         
               (4)
            
            
               Šajā lēmumā paredzētie pasākumi ir saskaņā ar atzinumu, ko sniegusi komiteja, kas izveidota ar Eiropas Parlamenta un Padomes Direktīvas 2008/98/EK (2) 39. panta 1. punktu,
            
         IR PIEŅĒMUSI ŠO LĒMUMU.
   1. pants
   Atkāpjoties no Regulas (EK) Nr. 1013/2006 12. panta, laikposms, kurā Rumānijas kompetentās iestādes drīkst iebilst pret tādu reģenerēšanai paredzētu atkritumu sūtījumiem uz Rumāniju, kas uzskaitīti minētās regulas 63. panta 5. punkta otrajā un ceturtajā daļā, saskaņā ar minētās regulas 11. pantā paredzētajām iespējām celt pamatotus iebildumus tiek pagarināts līdz 2015. gada 31. decembrim.
   2. pants
   Šis lēmums ir adresēts dalībvalstīm.
   
      Briselē, 2011. gada 15. decembrī
      
         
            Komisijas vārdā –
         
            Komisijas loceklis
         
         Janez POTOČNIK
      
   
   
      (1)  OV L 190, 12.7.2006., 1. lpp.
   
      (2)  OV L 312, 22.11.2008., 3. lpp.